For en ferie; Lene og familiens eiendom er helt fantastisk! God plass så ingen trenger å tråkke oppå hverandre, men med flotte plasser å samles. Ute finner du en stor og velholdt hage med flere sittegrupper og trampoline. Inne er det god plass med spisebord og stor sofa, og et helt nydelig kjøkken hvor man kan slå seg løs. I tillegg er det en flott loftstue hvor man kan slappe av, se film og spille playstation på en gigantisk tv.
Området er veldig rolig, så ikke et sted om man vil bo midt i nattelivet, men perfekt når man vil ha det stille på kveldene . I tillegg finnes det gode restauranter og cafeer like ved stranden, som er kun ti minutter unna. Skulle man likevel ønske seg inn til indre København, er det kort vei inn med metro hvert femte minutt.
Kommunikasjonen med Lene var upåklagelig, og det sto klart både vin, brus og snacks til vi kom. Renholdet var perfekt og vi følte oss virkelig velkomne. Anbefaler virkelig en uke i dette huset!